PALVEKOOL
2. Jumal tahab palvetele vastata
Tänane teema õpetab meid tundma Jumala südant,
Tema meelt ja tahet vastata palvetele.
See on tänane teema.
Jumala nimi, mida täna käsitleme, on Elohim - Jumal kui vägev Looja.
Jumal loob mittemillestki, see on Ta loomus.
Piibli alguses näeme, et kõik oli tühi, paljas ja pime.
Ta ütles sõna ja asjad tekkisid olemisse.
Sinul kui Tema palge järgi loodul on sama vägi.
Sina võid samuti rääkida olukordadesse ja näha,
kuidas asjad sünnivad, kõigepealt vaimus ja siis füüsiliselt.
Elohim tähendab vägevat Loojat.
Kohtame seda nime Piiblis 2500 korda.
Jehoova Elohim tõlgitakse tavaliselt "Issand Jumal".
1. Moosese 2:4 kohtame seda nime esimest korda:
"See on lugu taeva ja maa sündimisest, kui need loodi.
Sel ajal, kui Issand Jumal (Jahve Elohim)
tegi maa ja taeva.."
Nime esimene osa, El,
tähendab juursõnana Tema suurust ja aulisust.
Ta näitab oma nime kaudu oma võimu.
Elohim tahab ka ilmutada sulle oma loovat väge.
Sinul kui tema lapsel, preestril ja kuningal,
on sama jõud ja vägi, millega eri olukordade eest palvetada.
Kui sina räägid, siis tekivad ka sinu sõna peale asjad olemisse.
Seda tähendabki palveteenistuses olemine.
Jehoova Elohim, võimas Looja, õpi Teda tundma.
Palveteenistuses Jumala ees seistes on sul vahel tunne,
et pead palvetama alt üles, läbi vastuseisu.
See pole tõsi, sest Piibel ütleb,
et me istume koos Kristusega taevas.
Seega oleme samaaegselt kahes kohas.
Me oleme siin maa peal, kuid Pühas Vaimus istume koos
Isa, Poja ja Püha Vaimuga, Kolmainu Jumalaga
Oleme seega tegelikult üle oma olukordade,
nii nagu kotkas, kes lendab üle maa ja inimeste.
Oma palveteenistuses oled täpselt nagu see kotkas.
Oled üle oma olukordade ja raskuste.
Seepärast on tähtis teada,
et sinu positsioon Kristuses on üle, mitte all.
Jumal on kutsunud sind olema palvetav kristlane.
Võibolla sa oled öelnud, et palve pole sinu jaoks
ning see on sinu jaoks tüütu ja raske.
See pole päris tõsi.
See on nagu lapsega, kes sünnib.
Ta püüab kohe end väljendada ja ümbritsevatega suhelda.
Seepärast saad ka sina hakata kohe end väljendama.
Kasvad selles nagu laps viienda eluaastani.
Kasvame väljendus- ja suhtlemisvõimes
nii oma vanemate kui teiste inimestega.
Nii võid ka sina kasvada oma suhtlemisvõimes.
Mida enam räägid elava Jumalaga,
seda püsivamaks ja ustavamaks sa muutud.
Psalm 40:2 ütleb: "Ma ootasin Issandat suure ootusega."
Nii ka sina, oota Teda suure ootusega Tema ees.
"..ta kummardus mu poole ja kuulis mu appihüüdmist
ja tõmbas mind üles õuduse august.."
Meil on Isandaga vereleping.
Heebrealastele 10:19 ütleb:
"Vennad, et meil on siis Jeesuse vere varal julgus sisse minna
kõige pühamasse paika - selle tee on ta avanud meile
uuena ja elavana vahevaiba, see on oma ihu kaudu.."
Varem võis preester minna ainult kõige pühamasse paika,
kuid rahvas ei võinud.
Nüüd on eesriie rebenenud, avatud on uus elav tee Kristuses.
Seepärast on meil see hea uudis,
et võid tulla sisse ja näha Jumala riiki.
Jumal armastab sind ja tahab jagada sinuga oma südameplaane.
Üks tuntud kirjakoht, Matteuse 7:7-8, ütleb:
"Paluge, ja teile antakse,
otsige, ja te leiate, koputage, ja teile avatakse.."
Siin on kolm eri tasandit.
Palve on esimene tasand, kus palud oma taevast Isa.
Tead, et istud Kristuses kõrgel üleval.
Kui hakkad palvetama ja Teda appi hüüdma,
astud järgmise sammu ja hakkad Teda otsima.
Pühendad rohkem aega ja tõused hommikul varem.
Lähed ja otsid Teda lõunapausil:
"Isand, ma otsin sind, tahan kuulda Su häält, tahan vastust,
tahan näha, mida Sul on mulle täna näidata!"
Kui otsid Teda, siis on koputamine kolmas tasand.
Koputad ja koputad, sest tead, et Jumal kuuleb sind.
Ta armastab sind ja tahab sulle vastata,
sest Ta on Jumal, kes kuuleb palveid.
Nehemja oli tavaline töötaja,
kuninga joogikallaja, kes pidi maitsma veini.
Kindlasti keeruline töö.
Ta sai kuulda, et tema linn ja rahvas olid suurtes raskustes.
Linnamüürid olid maha kistud ning väravad tulega põletatud.
Nehemja uuris järgi, mis oli juhtunud.
Esimeses peatükis ta küsitleb oma vendi Jeruusalemma kohta.
Ka sina peaksid uurima, mis on su piirkonnas juhtunud.
Uuri järele, et nende olukordade pärast õigesti palvetada.
Piibel ütleb, et saatan on vendade süüdistaja.
Ta seisab ühel pool usklikke ja süüdistab neid,
kuid eestpalvetaja Jeesus Kristus seisab teisel pool.
Seal seisame ka meie.
Me ei kritiseeri
nagu süüdistaja kurat vaid teeme eestpalveid.
Palvetame igasuguste olukordade pärast.
Jumal annab inimeste südamesse usu ja armastuse.
Jeesus ütles:
"Kui keegi armastab mind, küll ta peab minu sõna,
ja minu Isa armastab teda ja me tuleme ja teeme eluaseme tema juurde."
Johannese 14:23.
Eluase tähendab, et Ta tuleb sinu juurde, su sisse.
Üks lugu räägib ühest Rootsi postkontorist, mida rööviti.
Üks usuõde ütles, et see ei ole õige.
Töötajad olid väga hirmul ja kontor oleks peaaegu suletud.
Kardeti, et röövel tuleb tagasi.
Õde läks ja palvetas selle poekese ees:
"Jeesuse nimel sean ma siia inglid. Kui röövel tuleb, sulgege uks!"
Röövel tuligi tagasi.
Kui ta tahtis uksest sisse astuda, kuid see ei õnnestunud.
See oli võimatu.
See suur ja tugev mees ja lasi omal püksid täis.
Ta kohkus nii ära, et põgenes.
Ta ei pääsenudki uksest sisse.
Sul on samasugune võim palvetada oma piirkonna eest
ja seista müüripraos.
Jumal tahab kasutada sind oma palveteenistuses,
et sulgeda ja avada uksi.
Lõpetuseks tahan sulle kaasa anda ülesande.
Loe Tema Sõna iga päev ning jää sellesse.
Johannese 15:7 ütleb, et kui me jääme Temasse,
võime paluda, mida iganes tahame ning me saame selle.
Kui me palume neid asju
ja jääme Sõnasse, saame usu ning meie palve murrab läbi.
Julge võtta aega palveks ja otsida Teda Sõnas.
Miks mitte võtta terve see nädal ja palvetada iga hommik.
Leia üks paik, kus Teda otsida.
Lõpetuseks tahan koos sinuga palvetada.
Tahan tänada Elohimi eest, kes on vägev Looja,
Jumal, kes elab sinu sees, Jehoova Elohim.
Kui sa palves asju välja kuulutad, siis on see loov vägi sinu sees.
Palvetagem koos.
Isa, tänan Sind, et võime õppida tundma Sinu nime.
Tänan, et võime tunda Sind kui Jumalat
ja mõista Su mõtteid, mis on Su Sõnas.
Tänan, et Sina oled Sõna.
Kui jään Sõnasse, võin paluda, mida iganes, ja see sünnib.
Ma ei palveta halbu ja isekaid palveid vaid seda, mis Su südames.
Ma tänan Sind selle eest.
Palun ka, et vastaksid palvetele ja võiksin olla kui sõjamees
keset oma kogukonda ning oma töökohas.
Tänan Sind Su südame ja mõtete eest
ning et oled öelnud, et tahad vastata me palvetele. Aamen.
Põhjamaad, kelle riigilipul rist, me elame lõpuajal.
Jumal on Andja, kes andis omaenda Poja.
See kotkas siin taustal sümboliseerib Jumala perspektiivi.
Tahame põhjamaades
treenida uusi inimesi lõpuaegade palveteenistusse.
Toeta oma annetusega, kui soovid näha veel neid palvesaateid.
Sinu annetus aitab meil mobiliseerida rohkem inimesi,
Jeesuse nimel.
Jumal õnnistagu sind.
Tõlge: Riina Aasa